section_heading: Nasljeđivanje prijestolja
paragraph_text: lijevo|mini|250x250px|Princ William, britanski prijestolonasljednik Odnos između komonveltskih kraljevstava je takav da bilo kakva promjena u vezi s nasljeđivanjem prijestolja mora biti odobrena u svim tim kraljevstvima. Pitanje naslijeđa regulirano je parlamentarnim aktima, kao što su Povelja o pravima 1689., Zakon o naslijeđu 1701. i Zakoni o uniji 1707. Pravila nasljeđivanja mogu se promijeniti samo zakonom usvojenim u parlamentu; vladar se ne može sam odreći prava na prijestolje. Zakonom o naslijeđu 1701. pravo nasljeđivanja prijestolja ograničeno je na zakonite potomke Sofije Hanoverske, unuke Jamesa I., i to samo one koji su protestantske vjeroispovijesti.